พระราชกฤษฎีกาว่าด้วยปริญญาในสาขาวิชา อักษรย่อสำหรับปริญญา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยการกีฬาแห่งชาติ พ.ศ. 2564พระราชกฤษฎีกา ว่าด้วยปริญญาในสาขาวิชา อักษรย่อสำหรับปริญญา ครุยวิทยฐานะ เข็มวิทยฐานะ และครุยประจำตำแหน่ง ของมหาวิทยาลัยการกีฬาแห่งชาติ พ.ศ. ๒๕๖๔พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ให้ไว้ ณ วันที่ ๙ กุมภาพันธ์ พ.ศ. ๒๕๖๔ เป็นปีที่ ๖ ในรัชกาลปัจจุบันพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดปริญญาในสาขาวิชา อักษรย่อสำหรับปริญญา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยการกีฬาแห่งชาติอาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย กับมาตรา ๖๘ วรรคสอง และมาตรา ๗๒ วรรคสอง แห่งพระราชบัญญัติมหาวิทยาลัยการกีฬาแห่งชาติ พ.ศ. ๒๕๖๒ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา 1 มาตรา ๑ พระราชกฤษฎีกานี้เรียกว่า "พระราชกฤษฎีกาว่าด้วยปริญญาในสาขาวิชา อักษรย่อสำหรับปริญญา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยการกีฬาแห่งชาติ พ.ศ. ๒๕๖๔"มาตรา 2 มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้กำหนดปริญญาในสาขาวิชาและอักษรย่อสำหรับปริญญาของมหาวิทยาลัยการกีฬาแห่งชาติ ดังต่อไปนี้ (๑) สาขาวิชาบริหารธุรกิจ มีปริญญาสามชั้น คือ (ก) เอก เรียกว่า "บริหารธุรกิจดุษฎีบัณฑิต" ใช้อักษรย่อ "บธ.ด." และ "ปรัชญาดุษฎีบัณฑิต" ใช้อักษรย่อ "ปร.ด." (ข) โท เรียกว่า "บริหารธุรกิจมหาบัณฑิต"มาตรา 3 ใช้อักษรย่อ "บธ.ม." (ค) ตรี เรียกว่า "บริหารธุรกิจบัณฑิต" ใช้อักษรย่อ "บธ.บ." (๒) สาขาวิชาวิทยาศาสตร์ มีปริญญาสามชั้น คือ (ก) เอก เรียกว่า "วิทยาศาสตรดุษฎีบัณฑิต" ใช้อักษรย่อ "วท.ด." และ "ปรัชญาดุษฎีบัณฑิต" ใช้อักษรย่อ "ปร.ด." (ข) โท เรียกว่า "วิทยาศาสตรมหาบัณฑิต" ใช้อักษรย่อ "วท.ม." (ค) ตรีมาตรา 3 เรียกว่า "วิทยาศาสตรบัณฑิต" ใช้อักษรย่อ "วท.บ." (๓) สาขาวิชาศิลปศาสตร์ มีปริญญาสามชั้น คือ (ก) เอก เรียกว่า "ศิลปศาสตรดุษฎีบัณฑิต" ใช้อักษรย่อ "ศศ.ด." และ "ปรัชญาดุษฎีบัณฑิต" ใช้อักษรย่อ "ปร.ด." (ข) โท เรียกว่า "ศิลปศาสตรมหาบัณฑิต" ใช้อักษรย่อ "ศศ.ม." (ค) ตรี เรียกว่า "ศิลปศาสตรบัณฑิต" ใช้อักษรย่อมาตรา 3 "ศศ.บ." (๔) สาขาวิชาศึกษาศาสตร์ มีปริญญาสามชั้น คือ (ก) เอก เรียกว่า "ศึกษาศาสตรดุษฎีบัณฑิต" ใช้อักษรย่อ "ศษ.ด." และ "ปรัชญาดุษฎีบัณฑิต" ใช้อักษรย่อ "ปร.ด." (ข) โท เรียกว่า "ศึกษาศาสตรมหาบัณฑิต" ใช้อักษรย่อ "ศษ.ม." (ค) ตรี เรียกว่า "ศึกษาศาสตรบัณฑิต" ใช้อักษรย่อ "ศษ.บ." ทั้งนี้มาตรา 3 หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา 4 มาตรา ๔ ครุยวิทยฐานะของมหาวิทยาลัยการกีฬาแห่งชาติมีห้าชั้น ดังต่อไปนี้ (๑) ครุยดุษฎีบัณฑิต เป็นเสื้อคลุมแขนยาวทำด้วยผ้าทึบสีดำ ผ่าอกตลอด ยาวเหนือข้อเท้าพอประมาณ แขนเสื้อยาวระดับข้อมือ มีสำรดรอบขอบ สำรดต้นแขน และสำรดปลายแขน ดังต่อไปนี้ (ก) สำรดรอบขอบและสำรดปลายแขน พื้นสำรดทำด้วยสักหลาดสีเหลือง กว้างมาตรา 4 ๑๐ เซนติเมตร มีแถบสีทอง กว้าง ๒.๕ เซนติเมตร ทับบนริมทั้งสองข้าง ถัดมามีแถบสีเขียว กว้าง ๑ เซนติเมตร ทาบต่อจากแถบสีทองทั้งสองข้าง ถัดมามีแถบสีขาว กว้าง ๑ เซนติเมตร ทาบต่อจากแถบสีเขียวทั้งสองข้าง และตรงกลางเป็นพื้นสำรด กว้าง ๑ เซนติเมตรมาตรา 4 ประดับเข็มวิทยฐานะของมหาวิทยาลัยการกีฬาแห่งชาติกลางสำรดรอบขอบด้านหน้าอกทั้งสองข้าง (ข) สำรดต้นแขน พื้นสำรดทำด้วยสักหลาดสีดำ กว้าง ๑๐ เซนติเมตร มีแถบสีทอง กว้าง ๑ เซนติเมตร ทับบนริมทั้งสองข้าง ตอนกลางมีแถบสีประจำสาขาวิชา กว้าง ๒ เซนติเมตร จำนวน ๓ แถบ โดยห่างจากแถบสีทอง ๐.๕ เซนติเมตรมาตรา 4 และระหว่างแถบสีประจำสาขาวิชาห่างกัน ๐.๕ เซนติเมตร (๒) ครุยประกาศนียบัตรบัณฑิตชั้นสูง เช่นเดียวกับครุยดุษฎีบัณฑิต เว้นแต่ตอนกลางสำรดต้นแขน มีแถบสีประจำสาขาวิชา กว้าง ๒ เซนติเมตร จำนวน ๒ แถบ โดยห่างจากแถบสีทองข้างละ ๑.๕ เซนติเมตร และระหว่างแถบสีประจำสาขาวิชาห่างกัน ๑ เซนติเมตรมาตรา 4 ตรงกลางแถบสีประจำสาขาวิชา ทั้ง ๒ แถบ มีแถบสีทอง กว้าง ๐.๕ เซนติเมตร จำนวน ๑ แถบ ทับกลางแถบสีประจำสาขาวิชา (๓) ครุยมหาบัณฑิต เช่นเดียวกับครุยประกาศนียบัตรบัณฑิตชั้นสูง เว้นแต่ตอนกลางสำรดต้นแขน ไม่มีแถบสีทองทับกลางแถบสีประจำสาขาวิชา (๔) ครุยประกาศนียบัตรบัณฑิต เช่นเดียวกับครุยมหาบัณฑิตมาตรา 4 เว้นแต่ตอนกลางสำรดต้นแขน มีแถบสีประจำสาขาวิชา กว้าง ๔ เซนติเมตร จำนวน ๑ แถบ โดยห่างจากแถบสีทองข้างละ ๒ เซนติเมตร ตรงกลางแถบสีประจำสาขาวิชา มีแถบสีทอง กว้าง ๐.๕ เซนติเมตร จำนวน ๑ แถบ ทับกลางแถบสีประจำสาขาวิชา (๕) ครุยบัณฑิต เช่นเดียวกับครุยประกาศนียบัตรบัณฑิต เว้นแต่ตอนกลางสำรดต้นแขนมาตรา 4 ไม่มีแถบสีทองทับกลางแถบสีประจำสาขาวิชามาตรา 5 มาตรา ๕ เข็มวิทยฐานะของมหาวิทยาลัยการกีฬาแห่งชาติ มีลักษณะเป็นรูปตรามหาวิทยาลัยทำด้วยโลหะสีทองลงยา สูง ๕ เซนติเมตรมาตรา 6 มาตรา ๖ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัย กรรมการสภามหาวิทยาลัยซึ่งดำรงตำแหน่งเป็นอุปนายกสภามหาวิทยาลัย กรรมการสภามหาวิทยาลัย อธิการบดี และคณาจารย์ของมหาวิทยาลัยการกีฬาแห่งชาติ มีดังต่อไปนี้ (๑) นายกสภามหาวิทยาลัย ครุยเป็นเสื้อคลุมแขนยาวทำด้วยผ้าทึบสีดำมาตรา 6 ผ่าอกตลอด ยาวเหนือข้อเท้าพอประมาณ แขนเสื้อยาวระดับข้อมือ มีสำรดรอบขอบ สำรดต้นแขน และสำรดปลายแขน พื้นสำรดทำด้วยสักหลาดสีขาว กว้าง ๑๐ เซนติเมตร มีแถบสีทอง กว้าง ๒ เซนติเมตร ทับบนริมทั้งสองข้าง ถัดมามีแถบสีเขียว กว้าง ๑ เซนติเมตร ทาบต่อจากแถบสีทองทั้งสองข้าง ถัดมามีแถบสีเหลือง กว้าง ๑ เซนติเมตรมาตรา 6 ทาบต่อจากแถบสีเขียวทั้งสองข้าง ตรงกลางเป็นพื้นสำรด กว้าง ๒ เซนติเมตร และมีแถบสีทอง กว้าง ๐.๕ เซนติเมตร ทับกลางสำรด ประดับเข็มวิทยฐานะของมหาวิทยาลัยการกีฬาแห่งชาติกลางสำรดรอบขอบด้านหน้าอกทั้งสองข้าง ให้มีสายสร้อยประกอบครุยประจำตำแหน่งนายกสภามหาวิทยาลัยมาตรา 6 ทำด้วยโลหะสีทองประกอบด้วยเครื่องหมายมหาวิทยาลัยทำด้วยโลหะฉลุสีทอง สูง ๒.๕ เซนติเมตร ร้อยเรียงเป็นเส้น กึ่งกลางสายสร้อยมีตรามหาวิทยาลัยทำด้วยโลหะสีทองลงยา สูง ๖ เซนติเมตร ประดับระหว่างไหล่ทั้งสองข้าง และมีโบทำด้วยแพรสีเหลืองสองชั้นประดับทับสายสร้อยบนไหล่ทั้งสองข้าง (๒)มาตรา 6 กรรมการสภามหาวิทยาลัยซึ่งดำรงตำแหน่งเป็นอุปนายกสภามหาวิทยาลัย เช่นเดียวกับนายกสภามหาวิทยาลัย เว้นแต่สายสร้อยประกอบครุยประจำตำแหน่งกรรมการสภามหาวิทยาลัยซึ่งดำรงตำแหน่งเป็นอุปนายกสภามหาวิทยาลัย ทำด้วยโลหะสีเงินประกอบด้วยเครื่องหมายมหาวิทยาลัยทำด้วยโลหะฉลุสีเงิน สูง ๒.๕ เซนติเมตร ร้อยเรียงเป็นเส้นมาตรา 6 กึ่งกลางสายสร้อยมีตรามหาวิทยาลัยทำด้วยโลหะสีทองลงยา สูง ๖ เซนติเมตร ประดับระหว่างไหล่ทั้งสองข้าง และมีโบทำด้วยแพรสีขาวสองชั้นประดับทับสายสร้อยบนไหล่ทั้งสองข้าง (๓) กรรมการสภามหาวิทยาลัย เช่นเดียวกับกรรมการสภามหาวิทยาลัยซึ่งดำรงตำแหน่งเป็นอุปนายกสภามหาวิทยาลัย เว้นแต่ไม่มีสายสร้อยและโบประดับ (๔)มาตรา 6 อธิการบดี เช่นเดียวกับกรรมการสภามหาวิทยาลัย เว้นแต่สายสร้อยประกอบครุยประจำตำแหน่งอธิการบดี ทำด้วยโลหะสีเงินประกอบด้วยเครื่องหมายมหาวิทยาลัยทำด้วยโลหะฉลุสีเงิน สูง ๒.๕ เซนติเมตร ร้อยเรียงเป็นเส้น กึ่งกลางสายสร้อยมีตรามหาวิทยาลัยทำด้วยโลหะสีทองลงยา สูง ๖ เซนติเมตร ประดับระหว่างไหล่ทั้งสองข้างมาตรา 6 และมีโบทำด้วยแพรสีเขียวสองชั้นประดับทับสายสร้อยบนไหล่ทั้งสองข้าง (๕) คณาจารย์ ครุยเป็นเสื้อคลุมแขนยาวทำด้วยผ้าทึบสีดำ ผ่าอกตลอด ยาวเหนือข้อเท้าพอประมาณ แขนเสื้อยาวระดับข้อมือ มีสำรดรอบขอบ สำรดต้นแขน และสำรดปลายแขน พื้นสำรดทำด้วยสักหลาดสีเขียว กว้าง ๑๐ เซนติเมตร มีแถบสีทอง กว้าง ๒ เซนติเมตรมาตรา 6 ทับบนริมทั้งสองข้าง ถัดมามีแถบสีขาว กว้าง ๑ เซนติเมตร ทาบต่อจากแถบสีทองทั้งสองข้าง ถัดมามีแถบสีเหลือง กว้าง ๑ เซนติเมตร ทาบต่อจากแถบสีขาวทั้งสองข้าง และตรงกลางเป็นพื้นสำรด กว้าง ๒ เซนติเมตร ประดับเข็มวิทยฐานะของมหาวิทยาลัยการกีฬาแห่งชาติกลางสำรดรอบขอบด้านหน้าอกทั้งสองข้างมาตรา 7 มาตรา ๗ สีประจำสาขาวิชา มีดังต่อไปนี้ (๑) สาขาวิชาบริหารธุรกิจสีน้ำเงิน (๒) สาขาวิชาวิทยาศาสตร์สีแสด (๓) สาขาวิชาศิลปศาสตร์สีฟ้า (๔) สาขาวิชาศึกษาศาสตร์สีเขียวมาตรา 8 มาตรา ๘ ให้มหาวิทยาลัยการกีฬาแห่งชาติจัดทำครุยวิทยฐานะ เข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา 9 มาตรา ๙ ให้รัฐมนตรีว่าการกระทรวงการท่องเที่ยวและกีฬารักษาการตามพระราชกฤษฎีกานี้ผู้รับสนองพระบรมราชโองการ พลเอก ประยุทธ์ จันทร์โอชา นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากได้มีการประกาศใช้บังคับพระราชบัญญัติมหาวิทยาลัยการกีฬาแห่งชาติ พ.ศ. ๒๕๖๒ ประกอบกับมาตรา ๖๘ วรรคสอง และมาตรา ๗๒ วรรคสอง แห่งพระราชบัญญัติดังกล่าว บัญญัติว่า การกำหนดให้สาขาวิชาใดมีปริญญาชั้นใด และจะใช้อักษรย่อสำหรับปริญญานั้นอย่างไรและการกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้